Enver Imamović - Wikipedia, slobodna enciklopedija

# Enver Imamović

### Sa Wikipedije, slobodne enciklopedije

Enver Imamović

Enver Imamović, bosanskohercegovački arheolog i historičar, rođen je u Fojnici, 29. oktobra 1940. godine. Gimnaziju je završio 1960. u Sarajevu, studij arheologije završio je 1965. na Filozofskom fakultetu u Zagrebu, a doktorirao je na Filozofskom fakultetu u Beogradu 1974. godine sa tezom Antički kultni i votivni spomenici na području unutarnjeg dijela rimske provincije Dalmacije. Na katedri opće historije starog vijeka Filozofskoga fakulteta u Sarajevu biran je 1968. za asistenta, 1976. za docenta, 1979. za vanrednog i 1986. za redovnog profesora. Boravio je na specijalizaciji iz antičkih studija na Univerzitetu u Rimu, predavao je i kao gostujući profesor na univerzitetima u Kairu, Minyi, New Delhiju, Bombayu i Calcutti. Sudjelovao je u arheološkim ekspedicijama u Tibetu, Nepalu, Indiji, Tajlandu, Andama, Galapagosu i u području Amazona. U ratnim godinama 1992-95. bio je direktor Zemaljskog muzeja, a od 1995. je predsjednik Nacionalnog komiteta Međunarodnog muzejskog vijeća (ICOM) za BiH. Surađivao je u časopisima Istorijski zapisi (Titograd 1972, 1975, 1978), Jadranski zbornik (1972), Naše starine (1972), Otočki ljetopisi (1973, 1975, 1980), Godišnjak Centra za balkanološka ispitivanja ANUBiH (1974), Prilozi Instituta za istoriju u Sarajevu (1975-76, 1978, 1980, 1990), Godišnjak Društva istoričara Bosne i Hercegovine (1976), Radovi Filozofskog fakulteta u Sarajevu (1976, 1980), Glasnik Zemaljskog muzeja BiH (1979-80, 1996), Obavijesti Hrvatskoga arheološkog društva (1983), Tribunia (1983), Zbornik Arheološkog društva BiH (1983), Dometi (1984), Acta historico-oeconomica Iugoslaviae (1987), Annales de l’Institut français de Zagreb (1987), Kabes (1998).

## [uredi] Područje interesovanja

Antička prošlost Balkanskog poluotoka, historija srednjovjekovne Bosne.

## [uredi] Izbor iz bibliografije

1. Antički kultni i votivni spomenici na području Bosne i Hercegovine. Sarajevo 1977.
2. Nerezine na otoku Lošinju. Sarajevo 1979.
3. Povijesno-arheološki vodič po Osoru. Sarajevo 1979.
4. Olimpijske igre u starom vijeku. Tuzla 1984.
5. Otoci Lošinj i Cres od ranog srednjeg vijeka do konca XVIII stoljeća. Mali Lošinj 1987.
6. Korijeni Bosne i bosanstva. Sarajevo 1995.
7. Porijeklo i pripadnost stanovništva Bosne i Hercegovine. Sarajevo 1998.
8. Historija bosanske vojske. Sarajevo 1999.

Preuzeto sa: "http://bs.wikipedia.org../../../e/n/v/Enver_Imamovi%C4%87_e0ec.html"

Kategorije: Bosanskohercegovački arheolozi | Bosanskohercegovački historičari | Historiografija Bosne i Hercegovine

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga